Imagini incredibile surprinse în parcarea unui centru comercial din Râmnicu-Vâlcea. Doi bărbați au fost surprinși în timp ce încarcau mai multe baxuri de bere într-un microbuz școlar.

Imaginile transmise de un telespectator către Digi24 fac acum obiectul unor verificări la Inspectoratul Școlar din Vâlcea pentru că acesta este destinat exclusiv transportului elevilor la școală și apoi acasă.

Inspectorii școlari vor să afle din ce localitate este microbuzul școlar care a fost filmat, cum a fost permisă deplasarea la Râmnicu-Vâlcea și, mai ales, cine se face responsabil de acest transport ilegal de marfă.